CONVOCATÒRIA DE SELECCIÓ DE TUTORES I TUTORS DEL PROGRAMA D'ACCIÓ TUTORIAL (PAT) PER ALS CURSOS 0951-8733 G 2024-2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/38755)
  + [Valencià](/va/acuerdo/38455)






Selector de idioma

Leer

* [Español](/es/acuerdo/38148)
* [Valencià](/va/acuerdo/38078)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE SELECCIÓ DE TUTORES I TUTORS DEL PROGRAMA D'ACCIÓ TUTORIAL (PAT) PER ALS CURSOS 0510-0365 I 2024-2025[Butlletí Oficial Universitat d'Alacant](/ca/Publicacion)
==============================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE SELECCIÓ DE TUTORES I TUTORS DEL PROGRAMA D'ACCIÓ TUTORIAL (PAT) PER ALS CURSOS 9888-6357 W 2024-2025

Data d'aprovació
:   16/05/2023

Data de publicació
:   17/05/2023

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/38990)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/38766)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/38276)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE SELECCIÓ DE TUTORES I TUTORS DEL PROGRAMA D'ACCIÓ TUTORIAL (PAT) PER ALS CURSOS 6486-6956 D 2024-2025&url=https://www.boua.ua.es/va/acuerdo/38439)

**Títol:** CONVOCATÒRIA DE SELECCIÓ DE TUTORES I TUTORS DEL PROGRAMA D'ACCIÓ TUTORIAL (PAT) PER ALS CURSOS 9940-9394 H 2024-2025

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 16 de maig de 2023

CONVOCATÒRIA DE SELECCIÓ DE TUTORES I TUTORS DEL PROGRAMA D'ACCIÓ TUTORIAL (PAT) PER ALS CURSOS 0876-8857 G 2024-2025

1.   Objecte de la convocatòria i procediment de concessió

L'objecte d'aquesta convocatòria és la sel·lecció, en règim de concurrència competitiva, de tutores i tutors del PAT UA (d'ara endavant, PAT), és a dir, la dirigida a l'acció tutorial de l'alumnat que cursa estudis a la Universitat d'Alacant.

El Programa d'Acció Tutorial de la Universitat d'Alacant (PAT) és una acció educativa que es duu a terme amb l'objectiu de proporcionar a l'alumnat universitari acompanyament i assessorament al començament i al llarg de la seua carrera universitària.

L'acció tutorial proporcionada per aquest programa dona resposta a dues necessitats prioritàries del nostre alumnat: d'una banda, l'acolliment i la inclusió en el context universitari, i, de l'altra, el suport i l'orientació en el desenvolupament del seu itinerari acadèmic i professional.

Cal dir que en el marc general de l'acció  tutorial de la Universitat d'Alacant s'inclou de manera específica l'atenció a l'alumnat de qualsevol programa de mobilitat, tant a l'alumnat estranger que rep aquesta universitat, com a l'alumnat propi que es desplaça a altres universitats nacionals o estrangeres a través del PAT-Mobilitat que es desenvolupa des del Secretariat de Mobilitat i sota la direcció del vicerectorat amb competències en aquesta matèria. La selecció dels equips de tutors i tutores de PAT mobilitat no correspon, per tant, a aquesta convocatòria.

Aquesta convocatòria està referida únicament a la selecció de tutores i tutors del PAT UA (d'ara endavant, PAT), és a dir, la dirigida a l'acció tutorial de l'alumnat que cursa estudis a la Universitat d'Alacant.

1.1. ESTRUCTURA I DESENVOLUPAMENT DEL PAT

1.1.1. Estructura

El Programa d'Acció Tutorial de la Universitat d'Alacant s'organitza en una estructura piramidal coordinada que estableix diversos nivells de responsabilitat: la promoció, el desenvolupament i el control del programa és responsabilitat del Vicerectorat de Transformació Digital, que és el màxim nivell de presa de decisions; la direcció, la supervisió, la coordinació i l'assessorament del programa és tasca de l'Institut de Ciències de l'Educació (ICE) a través de la seua directora, la coordinadora general de programa i l'equip tècnic i administratiu de l'ICE que hi està assignat; i en l'àmbit de cada centre, una estructura encapçalada per la coordinadora o el coordinador del PAT en el centre i l'equip docent de tutors i tutores.

La gestió en l'organització i coordinació del PAT durant el curs acadèmic correspon a la Comissió General del PAT, que està composta per la coordinadora general del PAT en l'ICE i les i els coordinadors PAT de centre.

1.1.2. Desenvolupament

Es poden destacar els tres moments clau d'implementació del PAT en la universitat:

-           En el moment d'ingrés.

-           Durant els anys de permanència.

-           En acabar els estudis.

Les activitats tutorials es desenvoluparan mitjançant amb les modalitats següents:

-           Modalitat presencial:

·          Tutoria grupal de presentació: acolliment i coneixement del grup, identificació dels temes d'interès de l'inici de curs.

·          Activitats temàtiques grupals, segons interessos i necessitats.

·          Tutoria individual: qüestions personals específiques.

-           Modalitat no presencial: tutoria virtual.

En la planificació i el desenvolupament del PAT es considerarà prioritària l'atenció a l'alumnat de nou ingrés i a l'alumnat dels cursos quart i cinquè. A aquests últims se'ls facilitarà orientació en eixides professionals, a més d'informació sobre l'oferta acadèmica de postgrau a la nostra universitat. Així mateix, hi haurà també atenció tutorial per a l'alumnat de segon i tercer curs, segons interessos i demandes. En definitiva, l'objectiu del programa consisteix a aconseguir que tot l'alumnat estiga informat de les accions del PAT i puga participar, si ho vol, en les activitats respectives programades a aquest efecte tutorial.

La planificació del programa en cada centre i l'assignació de l'alumnat a cada tutora o tutor es farà en funció dels grups d'assignatures existents en les titulacions. Els grups de referència seran els d'assignatures bàsiques o obligatòries del primer quadrimestre, a les quals denominarem assignatures de referència, amb grups concrets i aules. A aquestes aules podrà accedir el professorat tutor amb la finalitat d'informar de manera col·lectiva.

Serà fonamental la presentació en les respectives aules de cada tutora o tutor a l'inici de cada curs i, a partir d'això, iniciar la seua tasca tutorial.

1.2. OBJECTIUS

El PAT es considera una acció d'orientació i suport per a l'alumnat de tots els centres de la Universitat d'Alacant destinada a la millora de la qualitat educativa.

L'objectiu d'aquesta convocatòria consisteix en la selecció del professorat que formarà, com a tutores o tutors, els equips PAT de cadascun dels centres durant els cursos acadèmics 2023-24 i 2024-25.

2.    Requisits de les persones sol·licitants

El professorat tutor del PAT, per les característiques de les funcions i tasques de les quals s'ha de responsabilitzar, ha de reunir determinats requisits tant acadèmics i laborals com de competències personals. L'èxit de l'acció tutorial requereix un clima de confiança i reconeixement mutu entre qui tutoritza i orienta, i les persones a les quals s'adreça. Així mateix, els equips tutorials de centre es basen en el treball en equip, per la qual cosa, sens dubte, es requereixen habilitats socials per a la cooperació i el treball col·laboratiu.

Podran obtenir la condició de tutora o tutor i sol·licitar-ho el professorat de la Universitat d'Alacant que:

1.    Tinga vinculació funcionarial o contractual com a personal docent i investigador amb la Universitat d'Alacant i estiga en servei actiu. Aquest requisit s'ha de complir en el moment de la sol·licitud i mantenir-se durant els cursos acadèmics 2023-2024 i 24-25.

2.    Cada sol·licitant només podrà optar a formar part de l'equip del PAT d'un únic centre.

3.    No seran baremades i, per tant, seran excloses, les sol·licituds del personal docent i investigador:

·          Que en l'avaluació en DOCENTIA haja tingut un resultat desfavorable en el curs 2021-2022.

·          Que haja sigut valorat per l'ICE o per les coordinacions PAT de centre amb un informe negatiu en l'acompliment de les seues tasques i funcions com a tutora o tutor PAT en els cinc cursos acadèmics anteriors.

3. Nombre de tutors i tutores, dotació i pagament

La gestió de les compensacions econòmiques es realitzarà d'acord amb les normes i els procediments de gestió econòmica vigents, i en tot cas, la supervisió del seu compliment correspondrà a l'Oficina de Control Pressupostari.

Respecte de la distribució, s'ajustarà a la següent proporció del pressupost total, obtinguda en funció de la ponderació per nombre d'alumnes, nombre de graus i nombre de tutors:

·         Escola Politècnica Superior: 16,9 %

·         Facultat de Ciències: 11,7 %

·         Facultat de Ciències de la Salut: 5,3 %

·         Facultat de Ciències Econòmiques i Empresarials: 18,7 %

·         Facultat de Dret: 17,3 %

·         Facultat d'Educació: 12,9 %

·         Facultat de Filosofia i Lletres: 17,2 %

S'establirà una forqueta de nombre de tutors i tutores per a cada centre que serà la següent:

·         Escola Politècnica Superior: 16-18

·         Facultat de Ciències: 8-10

·         Facultat de Ciències de la Salut: 4-6

·         Facultat de Ciències Econòmiques i Empresarials: 20-22

·         Facultat de Dret: 19-21

·         Facultat d'Educació: 16-18

·         Facultat de Filosofia i Lletres: 15-17

Els pagaments corresponents s'efectuaran al final de cada curs acadèmic, una vegada es verifique el compliment dels indicadors d'avaluació de l'apartat 6 d'aquesta convocatòria. El repartiment dels pagaments es farà de manera equitativa entre les tutores i els tutors de cada centre.

4.    Termini i procediment de presentació de sol·licituds

4.1. Termini de presentació

Els qui vulguen prendre part en aquest procés de selecció hauran de presentar les sol·licituds en el termini de deu dies hàbils comptadors a partir de l'endemà de la data de publicació d'aquesta convocatòria en el BOUA.

4.2. Procediment de presentació

La sol·licitud es farà emplenant el formulari disponible en l'enllaç següent:

<https://cvnet.cpd.ua.es/uacuestionarios/preguntas.aspx?idcuestionario=170158&idioma=ca>

La sol·licitud haurà de comptar obligatòriament amb l'aprovació expressa de la direcció del departament al qual pertanga el personal docent investigador participant, i haurà d'assenyalar que la intervenció en el programa d'acció tutorial no interfereix en les tasques docents, incloent-hi les tutories acadèmiques. La plantilla d'aquest document està disponible en: <https://web.ua.es/va/ice/tutorial/convocatoria.html>

Les qüestions i dubtes relatius a aquesta convocatòria es remetran a l'Institut de Ciències de l'Educació a través d'UACloud/Sol·licitudsUA/Institut de Ciències de l'Educació. Consultes i peticions.

Caldrà adjuntar-hi el vistiplau de la direcció del departament (model disponible en el formulari de sol·licitud).

4.3. Admissió d'aspirants

En expirar el termini de presentació d'instàncies es dictarà una resolució rectoral que contindrà la relació provisional d'aspirants admesos i exclosos, amb indicació de la causa d'exclusió.

Les persones aspirants excloses disposaran d'un termini de 10 dies hàbils comptadors a partir de l'endemà de la publicació de la resolució en la pàgina web de l'ICE <https://web.ua.es/va/ice/tutorial/convocatoria.html> per a esmenar el defecte que haja motivat l'exclusió. En acabar aquest termini es publicarà, en la mateixa adreça web, la resolució que contindrà la relació definitiva de persones admeses i excloses.

Contra aquesta resolució, que esgota la via administrativa, es pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; 38.4 de la Llei orgànica 2/2023, de 22 de març, del sistema universitari, i 46 de la Llei 29/1998, de 13 de juliol, reguladora de la jurisdicció contenciosa administrativa. Potestativament, es podrà interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

5.    Criteris d'adjudicació

5.1. Comissió de selecció PAT en cada centre

La selecció de tutores i tutors es realitzarà en els centres respectius. Cada centre comptarà amb una comissió de selecció PAT que estarà formada per:

·         Presidència: la degana o el degà de la facultat, o la directora o director de l'Escola Politècnica Superior o persona en qui delegue..

·         Secretaria: la coordinadora o coordinador PAT del centre o persona en qui delegue.

·         Vocalia: una o un estudiant, designat per la degana o el degà de la facultat o la directora o director de l'Escola Politècnica Superior.

5.2. Criteris de baremació

La comissió de selecció PAT de cada centre serà l'encarregada de valorar les sol·licituds del centre. Aquesta comissió de selecció ha remés a l'ICE un document en el qual es defineix el nombre màxim de candidatures que se seleccionaran per a ser tutor o tutora PAT, els criteris de baremació, el seu caràcter excloent o no, així com la puntuació mínima i màxima que cal obtenir en cadascun, sobre un total de 10 punts. Aquests documents de centre estan publicats en la web de l'ICE <https://web.ua.es/va/ice/tutorial/criteris-de-seleccio-per-centres.html>, i s'adeqüen al que s'indica i es descriu en aquest apartat.

Pel que fa als criteris que cal incloure, amb caràcter general, s'hauran de valorar aquests aspectes:

1.         La impartició de docència en alguna de les titulacions del centre per al qual sol·licita ser tutor o tutora

2.         Estar adscrita o adscrit al centre del qual sol·licita ser tutor o tutora

3.         Tenir experiència en el PAT en altres cursos i comptar amb una trajectòria positiva en l'acompliment de les seues funcions en l'acció tutorial

4.         Haver participat en les accions formatives sobre l'acció tutorial PAT programades des de l'ICE

Amb caràcter específic, cada centre establirà com a mínim un cinquè criteri de baremació, addicional als quatre esmentats, que permeta precisar l'adequació del sol·licitant o de la sol·licitant a les necessitats del seu programa d'acció tutorial (PAT).

En el procés d'avaluació i de selecció de les sol·licituds rebudes quedaran garantits la igualtat d'oportunitats, el respecte als principis de mèrit i capacitat i el principi d'igualtat de tracte i d'oportunitats entre dones i homes, així com la igualtat d'oportunitats de les persones amb discapacitat. Es procurarà, en la mesura que siga possible, la composició igualitària entre dones i homes en els equips tutorials del PAT.

5.3 Procés de valoració

La comissió de selecció PAT de cada centre és l'òrgan encarregat d'avaluar les sol·licituds presentades de les persones sol·licitants del corresponent centre.

L'ICE remetrà a les comissions de selecció PAT dels centres, la documentació de les persones aspirants per a la seua baremació. Una vegada feta, n'enviaran a l'ICE el resultat. L'ICE publicarà una resolució que incloga la baremació provisional de sol·licituds per centres.

Es disposarà d'un termini per a fer al·legacions de 10 dies naturals comptadors a partir de l'endemà de la publicació de la resolució en la pàgina web de l'ICE <https://web.ua.es/va/ice/tutorial/convocatoria.html>

Les al·legacions es dirigiran dins del termini i en la forma escaient a la comissió de selecció PAT del centre corresponent perquè les valoren. Una vegada resoltes les reclamacions, si n'hi ha, les comissions de selecció PAT confeccionaran la valoració definitiva i proposta d'aspirants seleccionats i la remetrà a l'ICE per a incloure-la en la resolució definitiva.

Contra aquesta resolució es podrà interposar el recurs d'alçada previst en l'article 121 de la Llei 39/2015, en el termini d'un mes comptador des de l'endemà de les seues publicacions o notificacions. El recurs es podrà presentar davant l'òrgan que va dictar l'acte que s'impugna o davant la rectora com a òrgan competent per a resoldre'l.

L'ICE publicarà en la web <https://web.ua.es/va/ice/tutorial/convocatoria.html> la resolució definitiva de les persones seleccionades.

Cada centre podrà elaborar una borsa de reserva de tutores i tutors PAT amb les persones aspirants que no hagen sigut seleccionades. Les persones incloses en aquesta borsa de reserva podran ser nomenades en cas de renúncies o substitucions, si bé es preveu la possibilitat que els equips directius de centre puguen nomenar PDI no inclòs en aquesta borsa, sempre que la borsa de reserva estiga buida i el PDI proposat complisca els requisits establits en aquesta convocatòria, si les necessitats del PAT de centre ho requereixen així..

6.    Òrgan de gestió i comissió de valoració

6.1. Òrgan gestor

L'òrgan gestor de la convocatòria, l'Institut de Ciències de l'Educació, s'encarrega de l'ordenació i instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals s'ha de dictar resolució.

La unitat administrativa de referència és l'Institut de Ciències de l'Educació, contacte UACloud/Sol·licitudsUA/Institut de Ciències de l'Educació. Consultes i peticions.

Quan la sol·licitud no reunisca els requisits o no l'acompanye la documentació que siga exigible, es notificarà a la persona sol·licitant la causa que impedeix la continuació del procediment i se la requerirà perquè de conformitat amb la legislació de procediment administratiu comú esmene la falta o adjunte els documents preceptius, amb indicació que, si no ho fa així, es considerarà que desisteix de la seua petició, amb resolució prèvia que haurà de ser dictada en els termes previstos legalment.

6.2. Comissions de valoració

Les comissions encarregades de valorar les sol·licituds són les comissions de selecció de PAT de cada facultat o escola.

Les comissions de valoració realitzaran l'examen i l'avaluació de les sol·licituds presentades, així com la consegüent proposta d'assignació i no assignació de les ajudes.

Les comissions tindran la composició següent:

Presidència: la degana o el degà de la facultat o la directora o director de l'Escola Politècnica Superior, o persona en qui delegue.

Secretaria: la coordinadora o coordinador PAT del centre, o persona en qui delegue.

Vocalia: una o un estudiant, designat per la degana o el degà de la facultat o la directora o director de l'Escola Politècnica Superior.

7.    Resolució, notificació i publicació dels resultats

Atenent el principi de transparència que recull la Llei 40/2015, d'1 d'octubre, de règim jurídic del sector públic, i que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://web.ua.es/va/ice/tutorial/convocatoria.html>, substituiran la notificació a les persones interessades i produiran els mateixos efectes.

8.    Marc legal i pressupostari

La quantitat assignada a cada tutor o tutora s'ajustarà en els seus principis i procediments al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

La dotació màxima per a finançar aquesta convocatòria serà de 55.000 € per curs acadèmic i està consignada en la clau 67410E3717 (Pla d'Acció Tutorial) del pressupost de l'ICE en el Pressupost General de la Universitat.

L'execució d'aquesta dotació està supeditada a la disponibilitat de liquiditat de la UA. S'hi aplicaran les retencions de rendes que, si escau, establisca la legislació vigent.

9.    Obligacions, justificació de persones beneficiàries i pagament.

9.1. Obligacions de les persones beneficiàries

En finalitzar cada curs acadèmic, l'ICE i les coordinacions PAT de centre efectuaran una avaluació de les funcions i tasques de les tutores i tutors PAT.

Aquesta valoració es farà tenint en compte:

·          Els informes elaborats pels coordinadors i coordinadores respectius.

·          Els informes presentats per tutors i tutores.

·         La participació amb èxit en les activitats de formació PAT desenvolupades per l'ICE.

9.2. Indicadors d'avaluació de l'acció tutorial

Amb l'objectiu d'avaluar l'acompliment personal de cada PDI tutor PAT, s'estableixen onze indicadors. Els valors mínims que s'han d'obtenir per a una avaluació positiva, juntament amb la unitat o persona responsable de calcular aquests indicadors, es presenten en l'[annex 1](/Acuerdos/DescargarAnexoxId?idanexo=701428&idacuerdo=38251&idioma=es).

Per a tots aquests indicadors s'entén que es poden produir circumstàncies personals que impedisquen complir-los. Aquestes circumstàncies s'hauran de justificar convenientment.

La coordinació PAT de cada centre emetrà un informe individualitzat per cada tutor o tutora que remetrà a l'ICE perquè la Comissió PAT l'avalue. La comissió emetrà una avaluació final de cada tutor o tutora sobre la base dels informes rebuts. L'existència d'informes negatius per part de la coordinació PAT del centre implicarà l'avaluació negativa.

L'avaluació negativa per part de la comissió PAT serà objecte de la no continuïtat per a formar part de l'equip de l'acció tutorial PAT, la no percepció de la compensació econòmica ni la certificació corresponent ni l'indicador DOCENTIA UA relacionat amb l'acció tutorial. L'avaluació negativa per part de la Comissió PAT també suposarà la no elegibilitat com a tutor o tutora en els 5 cursos acadèmics següents al d'avaluació negativa. Així mateix, són obligacions de les persones beneficiàries l'acceptació i la justificació de l'ajuda, les previstes en l'article 14 de Llei 38/2003, general de subvencions, d'entre les quals es troben:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa aplicable.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, en la mesura que puguen ser objecte d'actuacions de comprovació i control.

9.3. COMPROMÍS DEL PROFESSORAT EN L'ACCIÓ TUTORIAL DEL PAT

El professorat que resulte seleccionat assumeix el compromís de realitzar les funcions i tasques que es detallen a continuació.

9.3.1. Funcions i tasques del professorat PAT en l'acció tutorial

Cada tutor o tutora haurà de complir amb les següents funcions i tasques, que seran avaluades cada curs segons es descriu en l'apartat 9.1 d'aquesta convocatòria:

-           Assistir de manera participativa a les reunions de coordinació PAT de la seua facultat o escola

-           Assistir de manera participativa a les activitats formatives sobre l'acció tutorial de cada curs acadèmic.

-           Planificar i exercir la funció tutorial en el grup assignat (tutories presencials i virtuals, grupals i individuals). Informar, orientar i assessorar l'alumnat en temes acadèmics, administratius, professionals i personals en funció del curs i la titulació.

-           Acompanyar l'alumnat en els processos de sol·licitud, signatura i execució d'adaptacions curriculars no significatives, segons les necessitats del centre en el que exercisca l'acció tutorial

-           Col·laborar en les tasques, activitats i decisions que s'establisquen dins del PAT de cada centre.

-           Elaborar un informe inicial del desenvolupament del PAT, que ha de contenir, entre altres qüestions, la relació amb l'alumnat tutoritzat, les sessions tutorials, incidències, baixes i propostes formatives i de millora. La data de lliurament de l'informe inicial serà en la primera quinzena del mes de novembre de cada curs acadèmic.

-           Elaborar i presentar un informe final que reflectisca totes les tasques tutorials realitzades i l'avaluació del PAT. La data límit de lliurament de l'informe final serà en l'última quinzena del mes de maig de cada curs acadèmic.

Els dos informes s'elaboraran a partir dels formularis disponibles en la pàgina web de l'ICE <https://web.ua.es/va/ice/tutorial/avaluacio-del-programa.html> i es remetran cada curs i en les dates determinades.

L'incompliment per la persona beneficiària de qualsevol dels requisits i les obligacions establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, si escau, de les quantitats percebudes indegudament.

10.  Certificació

El professorat seleccionat serà avaluat per la seua activitat en el PAT. El professorat que obtinga una valoració positiva per l'acompliment en el PAT rebrà una compensació econòmica i la certificació corresponent. No s'emetran certificacions en cas de renúncia a ser tutora o tutor de PAT i a qui haja obtingut una valoració negativa per part de l'ICE o de la coordinació PAT de centre. Així mateix, l'ICE certificarà la coordinació dels equips d'acció tutorial dels centres.

A més, només l'avaluació positiva de les funcions i les tasques com a professorat tutor del PAT, comportarà l'obtenció del corresponent indicador d'activitat docent en el Model d'avaluació de l'activitat docent del professorat de la Universitat d'Alacant (Docentia UA).

El tancament d'aquesta edició tindrà lloc el 31 de juliol de 2025.

11. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de registrar i gestionar acadèmica i administrativament la participació en la Convocatòria de selecció de tutores i tutors del Programa d'Acció Tutorial (PAT), per als cursos acadèmics 2023-24 i 2024-25. Les dades personals també seran tractades amb finalitats estadístics d'avaluació de qualitat, es podrà avaluar qualsevol aspecte referit al PAT. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alicante; el tractament és necessari per al compliment d'una obligació legal de la Universitat d'Alacant i el consentiment expressat en la sol·licitud de participar-hi. En el marc dels tractaments esmentats, les dades de la persona interessada no podran ser cedides, llevat d'obligació legal i seran conservades durant el temps estrictament necessari per a complir amb la finalitat esmentada.

Informem que la persona interessada pot exercir els seus drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [tma@ic.dx](mailto:jay@rn.mb).

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant es pot consultar en aquest enllaç: <https://seuelectronica.ua.es/va/privadesa.html>

12. Recursos

Contra la convocatòria, que esgota la via administrativa, es pot interposar recurs contenciós administratiu davant del jutjat del contenciós administratiu dels d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableixen els articles 114 de la Llei 39/2015, d'1 d'octubre, del procediment administratiu comú de les administracions públiques; 38.4 de la Llei orgànica 2/2023, de 22 de març, del sistema universitari, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament, es podrà interposar recurs de reposició en el termini d'un mes comptat a partir de l'endemà de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora

Alacant, 16 de maig de 2023

P.D. de signatura, el vicerector de Transformació Digital.- Rafael Molina Carmona

(Resolució de 22 de desembre de 2020)

Documents annexos:
------------------

* [Descargar 38607\_4 Convocatoria\_PAT\_23\_25\_BOUA Anexo I.pdf](/Acuerdos/DescargarAnexoxId?idanexo=701422&idacuerdo=38953)
* [Descargar 38144\_4 Convocatoria\_PAT\_23\_25\_BOUA Annex I.pdf](/Acuerdos/DescargarAnexoxId?idanexo=701428&idacuerdo=38583)





[Carretera Sant Vicent del Raspeig s/n  
03600 Sant Vicent del Raspeig - Alacant  
 Tel. 44 966 7653 - Fax 63 892 5814](https://www.google.es/maps/@80.361479,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12997&trk=tyah&trkInfo=tarId%4B5287092188266%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)